સ્પેનમાં ઓગસ્ટ મહિનાના છેલ્લા બુધવારે લા ટોમેતીનો ફેસ્ટીવલ ઉજવાય છે. ત્યારે શેરીઓમાં ટોમેટો યુદ્ધ થાય છે. એક અંદાજ મુજબ ત્રીસ હજારથી વધારે લોકો આ ફેસ્ટિવલમાં સો ટનથી વધારે ટામેટા એકબીજા ઉપર ઝીંકે છે ‘ઝીન્દગી ના મિલેગી દોબારા’ નામની ફિલ્મમાં સ્પેનના આ ઉત્સવમાં હ્રીતિક રોશન અને કેટરીનાને ટામેટામાં આળોટતા બતાવ્યા હતાં. વિદેશમાં જઈને ટામેટામાં આળોટવું એ કોઈ નબીરાને જ પોસાય. અને એ જેને પોસાય એને પોતાની પત્નીને ભરણપોષણનાં ૪૦૦ કરોડ આપવા પણ પોસાય.